બાળકો માટે જુદા જુદા આકાર તથા રંગની ફ્રેમ માર્કેટમાં ઉપલબ્ધ છે. તેમાં પણ જુદા જુદા કાર્ટુન કેરેક્ટર્સ તેમજ ફ્રૂટ આકારના સનગ્લાસ બાળકોને વધારે ગમે છે. ઉપરાંત સનગ્લાસની દાંડી પર એવેન્જર્સ, છોટા ભીમ, મીનિયોન્સ, બાહુબલી, મોટું-પતલું જેવા તમામ કેરેકટર્સની પ્રિન્ટ પણ જોવા મળે છે. જે બાળકોને આકર્ષે છે અને આકરા તાપથી બચાવે છે. એક્સપર્ટસ જણાવે છે કે જેમ યુવાનોને ચહેરાના આકાર પ્રમાણે જ સન ગ્લાસની પસંદગીની જરૂર પડે છે. તેવી જ રીતે બાળકોના સનગ્લાસની પસંદગી પણ બાળકોના ચહેરાના આકાર પ્રમાણે જ કરવી જોઈએ છે. તમે ફોટામાં વિવિધ પ્રકારની બાળકો માટેની ફ્રેમ જોઈ શકો છો અને એ પ્રમાણે તમારા બાળક માટે યોગ્ય આઇવેરની પસંદગી કરી શકો છો.